
Kako najbolje iskoristiti vrijeme od imsaka do sabah-namaza (sabah-namaz klanjamo pola sata prije izlaska sunca): u klanjanju nafila,učenju Kur’ana, zikru i dr.? Molim Allaha, s.v.t., da vas nagradi najboljom nagradom!


* 
* 
* 
* 
* 
* 
* 

 
Kako najbolje iskoristiti vrijeme od imsaka do sabah-namaza?

Poštovani, treba da znate da postoje hadisi, o čijoj vjerodostojnosti postoji razilaženje, u kojima je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** zabranio klanjanje nafile nakon nastupanja zore, osim dva rekata sabahskih sunneta. Kazao je Allahov Poslanik: “Nema namaza nakon pojave zore osim dva rekata sabahskih sunneta.” (Tirmizi, Ebu Davud od Ibn Omera, r.a. Vjerodostojnim ga je smatrao šejh Albani) Imam Tirmizi nakon ovog hadisa spominje konsenzus učenjaka u pogledu pokuđenosti klanjanja nafile nakon nastupanja zore osim dva rekata sabahskih sunneta. Spomenuti konsenzus je diskutabilan jer se zna da je bilo učenjaka koji su određene nafile dozvoljavali u tom periodu, ali je to svakako stav većine učenjaka. Ako bismo kazali da su ti hadisi vjerodostojni, onda ne dolazi u obzir da čovjek klanja nafilu u tom periodu. Stoga, ostaje vam da svoje vrijeme provedete u drugim korisnim stvarima čija je korist potvrđena validnim dokazima, kao što je: učenje Kur’ana, upućivanje ***[dova](https://pitajucene.com/search/dova/questions/ "Pretraži pitanja o dovama")*** Uzvišenom Allahu, spominjanje Allaha, istigfar – traženje oprosta i sl.


A Allah najbolje zna!


Odgovorio: ***[Pezić Elvedin](https://pitajucene.com/search/Pezi%C4%87+Elvedin/answers/ "Pretražite odgovore od mr. Pezić Elvedin")***, prof.


